PATVIRTINTA

 darželio-mokyklos

 „Vaivorykštė”

 direktoriaus

 2020 m. sausio 30 d.

 įsakymu Nr. V-5

**VILNIAUS DARŽELIO-MOKYKLOS „VAIVORYKŠTĖ”**

**MOKINIŲ INDIVIDUALIOS PAŽANGOS STEBĖJIMO, FIKSAVIMO**

**IR PAGALBOS MOKINIUI TEIKIMO TVARKOS APRAŠAS**

**I SKYRIUS**

**BENDROJI DALIS**

1. Mokinių individualios pažangos stebėjimo, fiksavimo ir vertinimo tvarkos aprašas (toliau – Aprašas) reglamentuoja mokinių asmeninės pažangos stebėjimo, fiksavimo ir vertinimo tvarką darželyje-mokykloje. Dokumentas parengtas Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl pradinio, pagrindinio ir vidurinio ugdymo programų aprašo patvirtinimo“ (su vėlesniais pakeitimais), 2019–2020 ir 2020–2021 m. m., Vilniaus darželio-mokyklos „Vaivorykštė“ ugdymo planu ir Mokinių pažangos ir pasiekimų vertinimo tvarka (patvirtinta darželio-mokyklos direktoriaus 2015 m. birželio 10 d. įsakymu Nr. V-30).

2. **Aprašo paskirtis** – nustatyti mokinių individualios pažangos stebėjimo, fiksavimo ir pagalbos mokiniui teikimo tvarką darželyje-mokykloje.

3. Apraše vartojamos sąvokos apibrėžtos Ugdymo programų apraše, kituose teisės aktuose. Apraše vartojamos šios sąvokos:

 3.1. **Mokinių pasiekimų ir pažangos vertinimas** – kriterijais grįstas ugdymosi ir mokymosi stebėjimas ir grįžtamasis ryšys, informacijos apie mokymosi procesus ir rezultatus rinkimas, kaupimas ir naudojimas mokymo ir mokymosi kokybei užtikrinti.

3.2. **Įsivertinimas** – paties mokinio ugdymosi proceso, pasiekimų ir pažangos stebėjimas, vertinimas ir apmąstymas, numatant tolesnius mokymosi žingsnius.

**II. SKYRIUS**

**MOKINIŲ INDIVIDUALIOS PAŽANGOS STEBĖJIMO**

**IR FIKSAVIMO TIKSLAS IR UŽDAVINIAI**

4. Tikslas – siekti aukštesnės kiekvieno mokinio individualios pažangos.

5. Uždaviniai:

5.1. padėti mokiniui pažinti save, stebėti, apmąstyti ir valdyti savo mokymąsi, suprasti savo stipriąsias ir silpnąsias puses, kelti mokymosi tikslus;

5.2. stiprinti tėvų ir mokyklos bendradarbiavimą, siekiant užtikrinti palankiausias vaikams ugdymosi sąlygas;

5.3. laiku nustatyti iškylančius ugdymosi sunkumus ir numatyti būdus jiems šalinti.

**III SKYRIUS**

**MOKINIŲ INDIVIDUALIOS PAŽANGOS STEBĖJIMAS, FIKSAVIMAS**

6. Mokytojai kiekvienos pamokos pabaigoje Classdojo programoje fiksuoja individualios mokymosi pažangą ir kiekvieno mėnesio, pusmečio ir metų pabaigoje Mokinių pažangos lentelėje Google Drive fiksuoja individualios mokymosi pažangos pokytį.

6.1. Mokiniai kartu su dalyko mokytojų paskutinę mėnesio, pusmečio (mokslo metų) pamoką analizuoja mokymąsi, padarytą pažangą, aptaria sėkmes ir nesėkmes, planuoja tolesnį mokymąsi;

7. I klasės mokiniai pradeda pildyti „Mokinio individualios pažangos lapą“ ir jį pildo iki IV klasės baigimo.

8. Klasės auklėtojas kartą per mėnesį peržiūri mokinių mokymosi rezultatų, lankomumo ataskaitas, pagyrimus/pastabas, komentarus ir su mokiniais aptaria, kaip sekasi siekti individualios pažangos numatytų rezultatų.

8.1. Pagal nustatytus kaupiamojo vertinimo kriterijus klasės auklėtojas stebi individualios mokymosi pažangos pokytį Classdojo programoje ir mokinių pažangos lentelėje Google Drive.

8.2. Jei mokiniui kyla mokymosi, elgesio problemų gali būti priimti nauji susitarimai dėl individualios pažangos, gali būti aptariama dalyvaujant dalyko mokytojui, reikalui esant, gali būti kviečiami tėvai, kreipiamasi į vaiko gerovės komisiją (toliau –VGK).

9. Po signalinio pusmečio vertinimo organizuojamas klasėje dirbančių mokytojų pasitarimas ir aptariamos mokinių mokymosi sėkmės, nesėkmės, elgesio problemos, tikslinamas pagalbos mokiniui teikimas.

10. Po signalinio pusmečio vertinimo organizuojamos „Tėvų dienos“. Jų metu klasės auklėtojos (jeigu reikia su dalykų mokytojais) praveda tėvų susirinkimus.

11. Klasės auklėtojai mokslo metų pabaigoje Mokytojų tarybos posėdyje pateikia informaciją, kiek mokinių klasėje lyginant pirmą ir antrą pusmetį padarė mokymosi pažangą.

**IV SKYRIUS**

**PAGALBOS MOKINIUI TEIKIMAS**

12. Pagalbos mokiniui teikimo modelis:

12.1. Administracija:

12.1.1. organizuoja klasėje dirbančių mokytojų pasitarimus;

12.1.2. organizuoja VGK posėdžius;

12.1.3. veda individualius pokalbius su mokymosi ir elgesio sunkumų turinčiais mokiniais, dalyvaujant klasės auklėtojui, dalyko mokytojui;

12.1.4. priežiūrą vykdo pavaduotojai ugdymui pagal kuruojamas ugdymo programas.

12.2. **Klasių auklėtojai**:

12.2.1. bendradarbiauja su dalykų mokytojais, stebi mokinio individualią pažangą;

12.2.2. aptaria su mokiniu jo individualią pažangą;

12.2.3. dalyvauja įvairiuose svarstymuose;

12.2.4. teikia informaciją apie mokinį jo tėvams (globėjams).

12.3. **Dalykų mokytojai:**

12.3.1. du kartus per mokslo metus aptaria kartu su mokiniais individualios pažangos

siekimą;

12.3.2. bendradarbiauja su klasės vadovais ir tėvais;

12.3.3. bendradarbiauja su mokiniams pagalbą teikiančiais specialistais: specialiuoju pedagogu, socialiniu pedagogu, logopedu, psichologu.

12.4. **Kiti specialistai:**

12.4.1. teikia pagalbą dalykų mokytojams ir klasių auklėtojams;

12.4.2. bendradarbiauja su mokinių tėvais (globėjais);

12.4.3. teikia grįžtamąją informaciją apie mokinį.

12.5. **Mokinys, šeima:**

12.5.1. mokinys vykdo individualios pažangos siekimo, pagalbos teikimo planą;

12.5.2. tėvai (globėjai) reikalui esant dalyvauja VGK posėdžiuose;

12.5.3. šeima domisi mokinio rezultatais, įsipareigoja padėti.

**V SKYRIUS**

**BAIGIAMOSIOS NUOSTATOS**

13. Mokydamiesi vertinti save, mokiniai tobulina kritinio mąstymo įgūdžius, analizuoja individualią pažangą, numato tolimesnius ugdymo(si) uždavinius, ugdo mokymosi visą gyvenimą kompetencijas.

14. Mokinys, kurio daugiau nei 10 proc. I ir II pusmečių įvertinimų yra aukštesni, arba lieka tokie patys, laikoma, kad padarė pažangą.

15. Siūlymus dėl Aprašo formų pildymo ir mokinių individualios pažangos stebėjimo, analizavimo, vertinimo, fiksavimo procedūrų keitimo teikia darželio-mokyklos pedagogai, mokiniai, tėvai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_